open-index/open-wikipedia-markdown huggingface dataset:
Vlag van São Tomé en Príncipe

Die **nasionale vlag van São Tomé en Príncipe** is op 5 November 1975 amptelik in gebruik geneem. Die vlag vertoon ’n rooi driehoek aan die vlagpaalkant met drie bane (van bo na onder) in groen, geel en groen (in verhouding 2:3:2) met twee swart vyfpuntige sterre in die geel baan aan die wapperkant.

## Simboliek 
Die kleure op die vlag is die Pan-Afrika kleure en wys op die eilande se solidariteit met Afrika. Die rooi stel die stryd om onafhanklikheid voor, groen stel die plantegroei van die eilande voor, geel stel kakao voor (wat die belangrikste uitvoerproduk is) en die twee swart sterre stel onderskeidelik die eilande van São Tomé en Príncipe voor.

## Ontwerp 
Die ontwerp van die vlag is ontleen aan die banier van die *Movimento de Liberacion de São Tomé* (Vryheidsbeweging van São Tomé), wat die eilande se stryd om onafhanklikheid gelei het.

## Ander vlae 

Lêer:Flag of Portuguese Colony Governor.svg| Vlag van die Portugese Koloniegoewerneur
Lêer:Flag of Portuguese Sao Tome and Principe (proposal).svg|  Voorgestelde vlag vir Portugees São Tomé en Príncipe

## Sien ook 
## Verwysings 
## Eksterne skakels 
*  São Tomé en Príncipe by *Flags of the World*.
*
Vlag van die Sentraal-Afrikaanse Republiek

Die **nasionale vlag van die Sentraal-Afrikaanse Republiek** is op 1 Desember 1958 amptelik in gebruik geneem. Die vlag vertoon vier ewe wye vertikale bane in (van bo na onder) blou, wit, groen en geel met ’n rooi horisontale (so wyd soos die ander vier bane) reg in die middel van die vlag en ’n geel vyfpuntige ster in die skildhoek in die blou baan..

## Simboliek 
Die kleure van die vlag spreek die hoop uit dat Frankryk en Afrika saam aan ’n toekoms kan bou. Die vlag kombineer die kleure van die Franse vlag (rooi, wit en blou) met die Pan-Afrika kleure (rooi, geel en groen). Verder stel rooi die bloed voor van diegene wat gesterf het in die stryd om onafhanklikheid asook saam met Frankryk en Europa, blou stel die lug, en daarom vryheid, voor, wit stel vrede en waardigheid voor, groen stel hoop voor en geel stel verdraagsaamheid voor. Die ster is ’n simbool van vooruitgang en die eenheid van Afrika.

## Ontwerp 
Die vlag is ontwerp deur die president van die voormalige Franse gebied, Oubangui-Chari, Barthélemy Boganda, wat ook die land tot onafhanklikheid van Frankryk gelei het.

### Kleure 
Die kleurskema word hieronder gelys:

## Ander vlae 

Lêer:Flag of France.svg|  Vlag van Oebangi-Sjari as ’n gebied van Frankryk, 1903 tot 1960
Lêer:Flag of the Central African Republic (1976 proposal).svg|   Voorgestelde vlag vir die Sentraal-Afrikaanse Republiek, 1976
Lêer:Imperial Standard of Bokassa I (1976–1979).svg| Standaard van keiser Bokassa I, vanaf 1976 tot 1979 vlag van die Sentraal-Afrikaanse Keiserryk
Lêer:Standard of the President of Central Africa.svg| Standaard van die President van die Sentraal-Afrikaanse Republiek

## Sien ook 
## Verwysings 
## Eksterne skakels 
*  Sentraal-Afrikaanse Republiek by *Flags of the World*.
*
Futurama

***Futurama*** is 'n Amerikaanse televisie-animasiereeks wat deur Matt Groening en David X. Cohen geskep is en sedert 1998 saam met Ken Keeler in Suid-Korea en die VSA geproduseer word.

duimnael|links|140px|Die skepper Matt Groening
[duimnael|links|160px|Die *Vlag van die Aarde* soortgelyk aan die [vlag van die Verenigde State]]
[duimnael|links|160px|Logo van die [maatskappy *Planet Express*, die werkgewer van die hoofkarakters]]
[duimnael|links|160px|Die [Latynse alfabet|Latynse en sommige uitheemse alfabette]]
Futurama het 7 seisoene met 121+ episodes sedert die eerste uitsending in 1999 en 4 DVD-rolprente. Futurama speel af in Nieu-New York in die 31ste eeu. Daar is ook 'n *Futurama Comic*, wat deur *Bongo Comics* gepubliseer word. Die 4 rolprente is *Futurama: Bender’s Big Score* (2007), *Futurama: The Beast with a Billion Backs* (2008), *Futurama: Bender’s Game* (2008) en *Futurama: Into the Wild Green Yonder* (2009).

## Hoofkarakters 
* Philip J. Fry
* Turanga Leela
* Bender Bieger Rodriguez
* Professor Hubert J. Farnsworth
* Dr. John Zoidberg
* Hermes Conrad
* Amy Wong

## Medekarakters 
* Zapp Brannigan
* Kif Kroker
* Nibbler
* Mom
* Sal
* Scruffy

## Sien ook 
* The Simpsons

## Eksterne skakels 
*  
*  Amptelike tuisblad
Niendorfer TSV

** Niendorfer TSV  ** is 'n sportklub uit die stadstaat Hamburg in Duitsland. Behalwe sokker, het die klub ook afdelings vir onder meer pluimbal, bofbal, sagtebal, basketbal, handbal, judo, ju-jutsu, karate, amateurtoneel, atletiek, prelbal, skaak, swem, dans, tafeltennis, tennis, gimnastiek en vlugbal. *Niendorf* is 'n stadsdeel van Hamburg wat tot 1927 'n onafhanklike dorp was.
 
Die klub is op 13 Julie 1919 gestig as die jeugvereniging van 'n opvoedkundige organisasie. Die klub was in sy vroeë jare 'n suiwer gimnastiekklub totdat die sokker-en handbalafdelings in die 1936/37-seisoen op die been gebring is. Die klub het sy eie tydskrif, *DER NIENDORFER*, wat tien keer 'n jaar met 'n oplaag van 2 500 verskyn.

Die sokkerafdeling ding tradisioneel in die laer ligas van Hamburg mee en die grootste onlangse prestasie was om sedert 2004 in die Verbandsliga (nou Oberliga) Hamburg mee te ding.

## Onlangse ligaposisionering 
## Eksterne skakels 
*Amptelike klubwerf
Vlag van die Seychelle-eilande

Die **nasionale vlag van die Seychelle-eilande** is op 18 Junie 1996 amptelik in gebruik geneem. Die vlag vertoon ’n straalvormige vlag met vyf bane in blou, geel, rooi, wit en groen wat van die linker onderste hoek van die vlag uitstraal na die bo- en regterkant van die vlag.

## Simboliek 
Daar word van die ontwerp van die vlag gesê dat dit ’n dinamiese, jong land voorstel wat die toekoms inbeweeg. Die kleure stel elk die volgende voor: blou stel die lug en die see voor, geel stel die son voor, rooi is die kleur van die mense, wit stel eensgesindheid voor en groen stel die natuurlike omgewing voor. Daar is ook gesê dat die verskillende kleure op die vlag die politieke partye in die Seychelle voorstel.

## Geskiedenis 
Voor 1903 is die Seychelle-eilande geadministreer as ’n afhanklikheid van Mauritius. Van 1903 tot 1976 is ’n blou Britse vaandel gebruik as die vlag van die Seychelle-eilande met ’n verandering in die wapenskild in 1961. Toe die Seychelle in 1976 onafhanklikheid verkry het, het die land ’n vlag aangeneem met die Sint Andrieskruis waarvan die boonste en onderste driehoeke blou was en die linker- en regterdriehoeke rooi was. Hierdie vlag is ’n jaar later vervang toe president James Mancham ontset is deur France-Albert René. René het ’n nuwe vlag aanvaar wat gebaseer was op sy politieke party (die Seychelle Verenigde Volksparty) se kleure. Hierdie vlag was rooi bo en groen onder met ’n golwende wit fraiing tussen die twee bane.

Lêer:Flag of Seychelles (1903–1961).svg|  Vlag van die Seychelle-eilande, 1903 tot 1961
Lêer:Flag of Seychelles (1961–1976).svg|  Vlag van die Seychelle-eilande, 1961 tot 1976
Lêer:Flag of the Governor of Seychelles (1903–1961).svg|  Vlag van die Goewerneur van die Seychelle-eilande, 1903 tot 1961
Lêer:Flag of the Governor of Seychelles (1961–1976).svg|  Vlag van die Goewerneur van die Seychelle-eilande, 1961 tot 1976
Lêer:Flag of the Seychelles 1976.svg|  Vlag van die Seychelle-eilande, Junie 1976 tot Junie 1977
Lêer:Flag of the Seychelles 1977.svg|  Vlag van die Seychelle-eilande, Junie 1977 tot 1996
Lêer:Flag of the President of Seychelles (1977–1996).svg|  Standaard van die President van die Seychelle, 1977 tot 1996

## Ander vlae 

Lêer:Flag of the President of Seychelles.svg| Standaard van die President van die Seychelle-eilande

## Sien ook 
## Verwysings 
## Eksterne skakels 
*  Seychelle-eilande by *Flags of the World*.
*
Vlag van Malawi

Die **nasionale vlag van Malawi** is op 6 Julie 1964 amptelik in gebruik geneem. Die vlag vertoon ’n driekleur met ewe wye bane in swart (bo), rooi (middel) en groen (onder). In die middel van die boonste (swart) baan is ’n rooi opkomende son. Op 29 Julie 2010 is die vlag onder die President Bingu wa Mutharika verander ná ’n driekleur in rooi, swart en groen met ’n wit opkomende son in die swart baan. Op 28 Mei 2012 het die nuwe President Joyce Banda die veranderinge teruggerol en die ou vlag weer ingesit.

## Simboliek 
Swart stel die mense van Afrika voor, rooi is ’n huldeblyk aan die bloed wat gevloei het in die stryd om vryheid en groen stel die vrugbare grond voor. Die opkomende son simboliseer die aanbreek van onafhanklikheid vir Malawi en dien ook as herinnering aan die betekenis van die naam “Malawi”, wat “brandende water” beteken (’n beskrywing van die Njassameer (Malawimeer) tydens sonsondergang). Die opkomende son word ook gevind op die Malawiese wapenskild.

## Ontwerp 
Die kortstondige vlag van Malawi is soortgelyk aan die vlag van die Republiek van Biafra (wat tussen 1967 en 1970 bestaan het).

### Kleure 
Die kleure van die vlag is soos volg bepaal:

## Ander vlae 

Lêer:Flag of British Central Africa Protectorate.svg|  Vlag van die Brits-Sentraal-Afrikaanse Protektoraat, 1891 tot 1914
Lêer:Flag of Nyasaland (1919–1925).svg|  Vlag van Njassaland, 1914 tot 1953
Lêer:Flag of the Federation of Rhodesia and Nyasaland (1953–1963).svg|  Vlag van die Federasie van Rhodesië en Njassaland, 1953 tot 1963
Lêer:Flag of Malawi (2010-2012).svg|  Vlag van Malawi, 31 Julie 2010 tot 28 Mei 2012
Lêer:Flag of the President of Malawi.svg| Vlag van die President van Malawi

### Soortgelyke vlae 

Lêer:Flag of Kenya.svg| Vlag van Kenia
Lêer:Flag of the UNIA.svg| Pan-Afrikaanse vlag
Lêer:Flag of South Sudan.svg| Vlag van Suid-Soedan

## Sien ook 
## Verwysings 
## Eksterne skakels 
*  Malawi by *Flags of the World*
*
Oxfordshire

**Oxfordshire** (uitgespreek /ˈɒksfərdʃər/, dikwels afgekort tot **Oxon**) is 'n graafskap in Engeland, in die Verenigde Koninkryk. Die graafskap grens aan Northamptonshire, Buckinghamshire, Berkshire, Wiltshire, Gloucestershire en Warwickshire.

Oxfordshire het 'n geskatte bevolking van 682&nbsp;400 in 2017 gehad en is dus die 35ste grootste graafskap in die land.

## Eksterne skakels 
*  Amptelike webwerf
Warwickshire

**Warwickshire** (uitgespreek /ˈwɒrɪkʃə/, dikwels afgekort tot **Warwicks**) is 'n graafskap in Engeland, in die Verenigde Koninkryk. Die graafskap grens aan die West Midlands, Staffordshire, Leicestershire, Northamptonshire, Worcestershire, Oxfordshire en Gloucestershire. Warwickshire het 'n geskatte bevolking van 564&nbsp;600 in 2017 gehad en dus is die 40ste grootste graafskap in die land.

## Eksterne skakels 
*  Amptelike webwerf
Sonsverduistering van 15 Januarie 2010

duimnael|Sonsverduistering van 15 Januarie 2010
[duimnael|Die sonsverduistering van [15 Januarie 2010, soos waargeneem in Bangui, in die Sentraal-Afrikaanse Republiek.]]

Die **sonsverduistering van 15 Januarie 2010** was 'n ringvormige verduistering van die Son met 'n grootte van 0.9190. 'n Sonsverduistering vind plaas wanneer die Maan tussen Aarde en die Son verbygaan en sodoende die beeld van die Son vir 'n kyker op Aarde heeltemal of gedeeltelik verberg. 'n Ringvormige sonsverduistering vind plaas wanneer die Maan se skynbare deursnee kleiner is as die Son, wat die meeste van die son se lig blokkeer en veroorsaak dat die son soos 'n ring lyk. 'n Ringvormige verduistering verskyn as 'n gedeeltelike verduistering oor 'n gebied van die Aarde, duisende kilometers wyd. Dit was die langste ringvormige sonsverduistering van die millennium en die langste tot 23 Desember 3043, met die lengte van die maksimum verduistering van 11 minute, 7,8 sekondes en die langste duur van 11 minute, 10,7 sekondes.  Dit is ongeveer 4 minute langer as die totale sonsverduisterings ooit kon kry. (Die sonsverduistering van 4 Januarie 1992 was langer as 11 minute, 41 sekondes, wat in die middel van die Stille Oseaan voorkom.

Die verduistering was sigbaar as slegs 'n gedeeltelike verduistering in baie van Afrika, Oos-Europa, die Midde-Ooste en Asië. Dit is gesien as 'n ringvormige verduistering binne 'n smal strook van 300 km  breedte oor Sentraal-Afrika, Maledive, Suid-Kerala (Indië), Suid-Tamil Nadu (Indië), Sri Lanka en dele van Bangladesj, Mianmar en China.

## Verwysings 
## Eksterne skakels
Internationales Congress Centrum Berlin

duimnael|250px|'n Boaansig van die *ICC Berlin*

Die **Internationales Congress Centrum Berlin** (**ICC Berlin**) in die stadsbuurt Westend van die Berlynse stadsdistrik Charlottenburg-Wilmersdorf is een van die grootste kongres- en konferensiesentrums ter wêreld. Die gebou met 'n lengte van 320 meter, 'n wydte van 80 meter en 'n hoogte van 40 meter is volgens 'n ontwerp van die Berlynse argitekte Ralf Schüler en Ursulina Schüler-Witte ná slegs vier jaar se boutyd in 1979 geopen.

Die *ICC Berlin* word by die beduidendste bouprojekte in die na-oorlogse Duitse argitektuurgeskiedenis gereken. Die boukoste het meer as 924 miljoen Duitse Mark (sowat 473 miljoen €) beloop. Die gebou dien steeds as 'n voorbeeld vir die ontwerp van nuwe kongressentrums dwarsoor die wêreld.

## Eksterne skakels
Vlag van Sierra Leone

Die **nasionale vlag van Sierra Leone** is op 27 April 1961 amptelik in gebruik geneem. Die vlag vertoon ’n horisontale driekleur met ewe wye bane in (van bo na onder) groen, wit en blou.

## Simboliek 
Die groen stel die welige plantegroei van die bergagtige gebiede en die landbou van die nasie voor, wit stel vrede en eenheid voor en blou.

## Geskiedenis 
Tussen 1821 en 1888 het dit deel uitgemaak van Brits-Wes-Afrika en is ’n vlag van die kolonie gebruik (’n blou Britse vaandel) met die koloniale embleem. In 1888 het Sierra Leone ’n afsonderlike kolonie geword en is ’n nuwe embleem in gebruik geneem en die vlag is daarvolgens aangepas. ’n Blou Britse vaandel met die koloniale wapen van Sierra Leone aan die wapperkant is toe amptelik gebruik. Op die koloniale wapen staan ’n olifant voor ’n palmboom en ’n groen berglandskap. Onder die olifant staan in rooi letters die voorletters van die gebied (S.L.). Gambië, Ghana (toe die Goudkus) en Nigerië (toe die Lagos-kolonie), ook voormalige Britse kolonies, het dieselfde koloniale wapen gebruik maar met hul eie voorletters daarop (G., G.C. en L. onderskeidelik). Die wapen op die vlag van 1916 tot 1961 het bo-aan ’n Union Jack bevat met die onderste deel wat in twee verdeel is. Links was ’n vrygemaakte slaaf wat op die strand gesit het met ’n skip, na bewering die H.M. brig “Miro”, in die vooruitsig; regs was ’n palmboom op goue grond. Daaronder was die leuse “Auspice Brittania Liber” (“Vry onder die beskerming van Brittanje”).

Lêer:Flag of the British West Africa Settlements (1870–1888).svg|  Vlag van Brits-Wes-Afrika, 1870 tot 1888
Lêer:Flag of the Governor-in-chief of the British West Africa Settlements (1870–1888).svg|  Vlag van die Britse goewerneur, 1870 tot 1888
Lêer:Flag of Sierra Leone (1889–1916).svg|  Vlag van Sierra Leone, 1889 tot 1916
Lêer:Flag of the Governor of Sierra Leone (1889–1916).svg|  Vlag van die Goewerneur van Sierra Leone, 1889 tot 1916
Lêer:Flag of Sierra Leone (1916–1961).svg|  Vlag van Sierra Leone, 1916 tot 1961
Lêer:Flag of the Governor of Sierra Leone (1916–1961).svg|  Vlag van die Goewerneur van Sierra Leone, 1916 tot 1961
Lêer:Royal Standard of Sierra Leone.svg|  Standaard van koningin Elizabeth van onafhanklikheid in 1961 tot republiekwording in 1971

## Ander vlae 

Lêer:Flag of the President of Sierra Leone.svg| Standaard van die President van Sierra Leone
Lêer:Standard of Ambassadors of Sierra Leone.svg| Standaard van Ambassadeurs van Sierra Leone

## Sien ook 
## Verwysings 
## Eksterne skakels 
*  Sierra Leone by *Flags of the World*.
*
Mikola Sjmatko

duimnael|links|upright|Die geseënde maagd, Oespenski-Swjatohorski-klooster, Oekraïne
**Mikola Hawrilowitsj Sjmatko** (Oekraïens: Микола Гаврилович Шматько, gebore 17 Augustus 1943 in Donetsk, Oekraïne), is 'n Oekraïense beeldhouer, professor en skilder. Hy het op die ouderdom van 33 'n beeldhouer geword. Sy marmerbeelde word deur Europese kuns en kultuur geïnspireer. Hy het 'n galery van beeldhou- en skilderkuns, Sjmatko & Sons, geskep. Hierdie galery huisves sowat 100 beelde, waarvan meer as 70 van Oeraalse en Italiaanse marmer is, asook 300 gipsgietings en omtrent 30 skilderye, sketse en argitektoniese projekte. In 2000 is hy deur die Moskouse Instituut van Wêreldbeskawing as professor in die departement kuns aangestel om sy bydrae tot kuns en kultuur te vereer.

Sjmatko is in 2004 die orde van Nestor Letopisets toegeken vir sy werk "Die geseënde maagd", 'n standbeeld van Moeder Maria vir die Oespenski-Swjatohorski-klooster.

## Verwysings 
## Eksterne skakels 
* http://www.whatson-kiev.com/index.php?go=News&in=view&id=5065  - Sculpture Gives Yulia Nude Treatment
* Amptelike webblad van die beeldhouer
Vlag van Tanzanië

Die **nasionale vlag van Tanzanië** is op 30 Junie 1964 amptelik in gebruik geneem. Die vlag vertoon ’n driekleur in groen, swart en blou met geel fraaiings langs die swart baan wat skuins oor die vlag loop van onder in die vlagpaalkant tot bo in die wapperkant.

## Simboliek 
Groen stel die natuurlike plantegroei in die land voor, swart stel die inheemse Swahili-bevolking van die land voor, blou stel die baie mere en riviere en die Indiese Oseaan voor en geel stel die land se minerale rykdom voor.

## Ontwerp 
Net soos die naam van die land ’n kombinasie is van Tanganjika en Zanzibar, so is die vlag ’n samestelling van die vlae van hierdie twee voormalige state. Die vlag van Tanganjika is horisontaal gestreep in groen, swart en groen met geel fraaiings om die swart baan, en die vlag van Zanzibar was tot 1964 ’n horisontaal gestreepte driekleur in swart, geel en blou. Sedert Januarie 2005 gebruik Zanzibar ’n blou, swart en groen driekleur met vlag van Tanzanië in die skildhoek.

## Ander vlae 

Lêer:Reichskolonialflagge.svg|  Vlag van Duits-Oos-Afrika, 27 Februarie 1885 tot 25 November 1918.
Lêer:Flag of Deutsch-Ostafrika.svg|   Voorgestelde vlag van Duits-Oos-Afrika (nooit gebruik), 1914.
Lêer:Flaggenentwurf 4 Deutsch Ostafrika 1914.svg|   Voorgestelde vlag van Duits-Oos-Afrika (nooit gebruik), 1914.
Lêer:Flaggenentwurf Deutsch Ostafrika 1914.svg|   Voorgestelde vlag van Duits-Oos-Afrika (nooit gebruik), 1914.
Lêer:Flag of Tanganyika (1923–1961).svg|  Vlag van Tanganjika, 1919 tot 1961
Lêer:Flag of Tanganyika (1961–1964).svg|  Vlag van Tanganjika, 1961 tot 1964
Lêer:Zanzibar-dec-1963-jan-1964.svg|  Vlag van Zanzibar, 10 Desember 1963 tot 12 Januarie 1964
Lêer:Flag of Zanzibar (January 1964).svg|  Vlag van Zanzibar, 12 tot 29 Januarie 1964
Lêer:Flag of the People's Republic of Pemba.svg|  Vlag van die Volksrepubliek van Pemba, 18 Januarie tot 7 April 1964
Lêer:Zanzibar-jan-avr-1964.svg|  Vlag van Zanzibar en Pemba, 29 Januarie 1964 tot 26 April 1964
Lêer:Flag of Zanzibar.svg| Vlag van Zanzibar

## Sien ook 
* Vlag van Zanzibar

## Eksterne skakels 
*  Tanzanië by *Flags of the World*.
*
Heilige geskrifte

**Heilige geskrifte** bevat die heilige woorde en wette wat vir ’n godsdiens geld en deur ’n profeet van ’n god geopenbaar is. Dit is die belangrike boeke van ’n godsdiens en die gelowiges daarvan. Die heilige geskrifte van ’n paar gelowe is:
* Judaïsme: die Torah.
* Christendom: die Bybel.
* Islam: die Koran.
* Babisme: die Bayan.
* Bahá'í: die Kitab-i-Aqdas.
* Theravada-Boeddhisme: Pali-kanon

## Bron 
* Udo Tworuschka: *Heilige Schriften. Eine Einführung.* Wissenschaftliche Buchgesellschaft, Darmstadt 2000, . Aktualisierte Neuauflage, Frankfurt am Main, Verlag der Weltreligionen, 2008 (Duits)
Nowgorod-oblast

**Nowgorod-oblast** (Russies: Новгоро́дская о́бласть, *Nowgorodskaja oblast*) is ’n oblast (deelgebied) van Rusland. Dit lê tussen Moskou en Sint Petersburg in die Noordwestelike Federale Distrik en die hoofstad is Weliki Nowgorod.

Van die oudste Russiese stede, soos Weliki Nowgorod en Staraja Roessa, is hier geleë. Die historiese monumente van Weliki Nowgorod en die omgewing is ’n Unesco-wêrelderfenisgebied.

## Geografie 
Nowgorod-oblast grens aan Leningrad-oblast in die noorde en noordweste, Wologda-oblast in die ooste, Twer-oblast in die suide en suidooste en Pskof-oblast in die suidweste.

Die westelike deel is ’n laagland om die Ilmen-meer, terwyl die oostelike deel ’n hoogland is (die noordelike uitlopers van die Waldai-heuwels). Die hoogste punt is Berg Rizjocha (296&nbsp;m).

## Demografie 
Nowgorod-oblast se bevolking is volgens die 2002-sensus 694&nbsp;355, die laagste van al die oblaste in die Europese deel van Rusland. Een van die redes is dat die streek swaar getref is tydens die Tweede Wêreldoorlog. Altesaam 70% van die bevolking woon in die tien stede en dorpe.

Die bevolking is redelik homogeen, met net vyf volke met meer as 2&nbsp;000 mense tydens die laaste sensus. Sowat 93,92% is Russe, en die res is Oekraïners, Belarusse, Roma, Tatare en ander klein groepe.

## Ekonomie 
Nowgorod-oblast is bekend vir sy wetenskap- en arbeidsintensiewe sektore, veral in die chemiese en die woudbedryf. Die ingenieurs-, metaalwerk-, elektronika-, chemiese, woud- en papierbedryf vervaardig amper die helfte van die streek se markbare produkte.

Die grootste nywerheidsentrums is Weliki Nowgorod, Staraja Roessa en Borowitsji.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Nizjni Nowgorod-oblast

**Nizjni Nowgorod-oblast** (Russies: Нижегоро́дская о́бласть, *Nizjegorodskaja oblast*) is ’n oblast (deelgebied) van Rusland. Dit lê in die Wolga- Federale Distrik en die hoofstad is Nizjni Nowgorod. Met ’n bevolking van 1,3 miljoen is Nizjni Nowgorod die grootste stad in die oblast en die vierde grootste in Rusland naas Moskou, Sint Petersburg en Nowosibirsk. Die tweede grootse stad is Arzamas.

Die Wolga-rivier loop deur die gebied. Een van Rusland se grootste kloosters is op die dorp Sarof geleë. Ander historiese dorpe sluit in Gorodets en Balachna.

## Geografie 
200px|duimnael|links|Die Kerk van die Verlosser in Balachna.
Die oblast beslaan ’n gebied van 76&nbsp;900&nbsp;km2, wat omtrent die grootte van die Benelux-lande is. Landbougrond beslaan sowat 41% van die streek, woude 48% en riviere en mere 2%. 

Die oblast grens aan Kostroma-oblast in die noorde, Kirof-oblast in die noordooste, die Republiek van Mari El en Tsjoewasjië in die ooste, die Republiek van Mordowië in die suide, Rjazan-oblast in die suidweste, Wladimir-oblast in die weste en Iwanowo-oblast in die noordweste.

## Ekonomie 
Wat nywerheid aanbetref, is Nizjni Nowgorod-oblast die sewende belangrikste gebied in Rusland. Meer as 650 nywerheidsmaatskappye verskaf werk aan sowat 700 000 mense. Die belangrikste sektore is die ingenieurs- en die metaalwerkbedryf. 
Die streek het nie baie natuurlike hulpbronne nie. Die belangrikstes is sand (waaronder titaan-sirkoniumsand), klei, gips, turf, mineraalsout en hout.

## Demografie 
Volgens die 2002-sensus maak Russe 95% van die oblast se bevolking uit. Ander etniese groepe sluit in Tatare (1,4%), Mordwiniërs (0,7%) en Oekraïners (0,7%). 

Sowat 2&nbsp;754&nbsp;997 van die 3&nbsp;524&nbsp;028 inwoners woon in stede.

## Verwysings 
*15px Hierdie artikel is vertaal uit die Engelse Wikipedia
Sunnyvale

**Sunnyvale** is 'n stad in Sentraal-Kalifornië, net suid van San Francisco. Volgens die 2010 sensus het die stad 'n bevolking van 140&nbsp;081 gehad, waarvan 53,27% wit is.
Moskou-oblast

**Moskou-oblast** (Russies: Моско́вская о́бласть, *Moskofskaja oblast*) of **Podmoskowje** (Подмоско́вье) is ’n oblast (deelgebied) van Rusland. Dit lê in die Sentrale Federale Distrik en die administratiewe hoofstad is Moskou.

Sy oppervlakte, 45&nbsp;900&nbsp;km², is redelik klein in vergelyking met ander deelgebiede s'n, maar dit is die tweede digs bevolkte deelgebied in die land naas die Federale Stad Moskou wat, hoewel dit in die oblast lê, nie deel daarvan is nie.

Moskou-oblast is hoogs geïndustrialiseerd, met die vernaamste  sektore metallurgie, olieraffinadery en meganiese ingenieurswese.

## Geskiedenis 
Die oblast is op 14 Januarie 1929 binne die Russiese Sosialistiese Federale Sowjetrepubliek gestig as die **Sentraal-industriële Oblast** (Центральнопромышленная область, *Tsentralnopromisjlennaja oblast*) uit die goewerneurskappe van Moskou, Rjazan, Toela en Twer. Dit het op 3 Junie 1929 sy huidige naam gekry.

In September 1937 is die oblast verdeel in Moskou-, Rjazan- en Toela-oblast en is sy huidige grense vasgelê.

## Geografie 
Moskou-oblast grens aan Twer-, Jaroslawl-, Wladimir-, Rjazan-, Toela-, Kaloega- en Smolensk-oblast. Dit omring ook die Federale Stad Moskou, wat nie deel van die oblast is nie, maar ’n deelgebied uit eie reg.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Oeljanofsk-oblast

**Oeljanofsk-oblast** (Russies: Улья́новская о́бласть, *Oeljanofskaja oblast*) is ’n deelgebied van Rusland. Dit lê in die Wolga- Federale Distrik en die hoofstad is Oeljanofsk, genoem na Wladimir Lenin, wie se regte van Oeljanof was.

## Geografie 
Die oblast grens aan Tsjoewasjië, Tatarstan, Samara-oblast, Saratof-oblast, Penza-oblast en die Republiek van Mordowië.

Dit is aan die noordelike rand van die Sentrale Steppe geleë – 25% van die gebied bestaan uit woude en die res uit steppe en moerasse. Die Wolga-rivier verdeel Oeljanofsk-oblast in die helfte. Die oostelike deel is meestal plat en die westelike deel ’n heuwelagtige gebied.

## Demografie 
Sowat 55% van die bevolking woon in twee stede met meer as 25&nbsp;000 inwoners, Oeljanofsk en Dimitrowgrad. Russe maak 72% daarvan uit, Tatare 12%, Tsjoewasjiërs 8%, Mordwiniërs 4% en die res 4%. Die meeste behoort tot die Russies-Ortodokse Kerk, die ander 15% is Islam.

## Ekonomie 
Oeljanofsk en Dimitrowgrad is nywerheidstede en het talle groot fabrieke. Landbou is toegesits op veeteelt.

## Eksterne skakels 
*15px Hierdie artikel is vertaal uit die Engelse Wikipedia
Vlag van Togo

Die **nasionale vlag van Togo** is op 27 April 1960 amptelik in gebruik geneem. Die vlag vertoon vyf horisontale afwisselende groen en geel bane en in die skildhoek is een vyfpuntige wit ster op ’n rooi agtergrond.

## Simboliek 
Die kleure op die vlag van Togo is ook die Pan-Afrika kleure van groen, rooi en geel. Elke kleur stel ook iets anders voor; rooi stel die bloed voor van vegters vir Togo se onafhanklikheid, groen stel die landbou en die hoop op ’n goeie toekoms en die nuwe tydperk wat met die koms van onafhanklikheid aangebreek het, voor, geel stel nasionale eenheid voor en wit simboliseer wysheid en vrede.

Die vyf bane simboliseer die verskeidenheid van die land, waain die eenheid moet lê. Daarbenewens lyk dit soos vyf vingers en staan in die hoedanigheid vir aksie: die besluitvaardigheid om alle moeilikhede te oorwin.

Die ster verwys na die lewe, die volk en innerlike ontwikkeling. Die ster styg ook simbolies uit die bloed op, as verwysing na die vryheid en onafhanklikheid van die land en die wil om dit te behou.

Die Togolese vlag lyk baie soos die vlag van Liberië, wat op sy beurt gebaseer is op die vlag van die Verenigde State.

## Ontwerp 
Die lengte-wydteverhouding van die vlag is 1:1,618 (500:809), waartoe die goue verhouding benader word. Elke baan neem een vyfde van die wydte van die vlag in. Die skildhoek is vierkantig en elke is so lank soos die wydte (hoogte) van drie horisontale bane.

## Ander vlae 

Lêer:Reichskolonialflagge.svg|  Vlag van Duits-Togoland, 5 Julie 1884 tot 27 Desember 1916.
Lêer:Flag of Deutsch-Togo.svg|   Voorgestelde vlag van Duits-Togoland (nooit gebruik), 1914.
Lêer:Togolandflag.png|   Voorgestelde vlag van Duits-Togoland (nooit gebruik), 1914.
Lêer:Flag of Togo (1957-1958).svg|  Vlag van Togo, 1957 tot 1958
Lêer:Flag of Togo (1958-1960).svg|  Vlag van Togo, 1958 tot 1960
Lêer:Roundel of Togo.svg| Rondeau van die Togolese Lugmag

### Soortgelyke vlae 

Lêer:Flag of the United States.svg| Vlag van die Verenigde State
Lêer:Flag of Liberia.svg| Vlag van Liberië

## Sien ook 
## Verwysings 
## Eksterne skakels 
*  Togo by *Flags of the World*.
*
Vlag van Tsjad

Die **nasionale vlag van Tsjad** is op 6 November 1959 amptelik in gebruik geneem. Die vlag vertoon ’n vertikale driekleur in ewe wye bane in (van vlagpaalkant) blou, geel en rooi.

## Simboliek 
Die kleure op die vlag van Tsjad stel elk iets anders voor: blou stel die lug en die waters in die suide voor, geel stel die son en die woestyn in die noorde voor en rooi stel die heldhaftigheid in die stryd om nasionale bevryding voor.

## Ontwerp 
Die vlag van Tsjad is gebaseer op die vlag van Frankryk en is ’n kombinasie van die kleure van die Franse vlag (rooi, wit en blou) en die Pan-Afrika kleure (rooi, geel en groen). Die vlag is presies dieselfde as die vlag van Roemenië.

## Kleure 
duimnael|’n Wapperende vlag van Tsjad
Die kleurskema word hieronder gelys:

## Ander vlae 
### Vorige vlae 

Lêer:Kanem flag from dulcerta 1339-pt.svg|  Vlag van Kanem volgens Angelino Dulcert, 1339
Lêer:Bornu flag.tif|  Vlag van Bornu (Kanem se opvolger) volgens Gabriel de Vallsecam 1439
Lêer:Flag of France.svg|  Vlag van Frankryk en Frans-Ekwatoriaal-Afrika, 1900 tot 1959
Lêer:Standard of the Free French Government of Chad, 1940–1942.svg|  Vlag van die Vrye Franse regering van Tsjad onder Pierre-Olivier Lapie, 1940 tot 1942
Lêer:Flag of Pierre-Olivier Lapie as Governor of Chad.svg|  Lapie se persoonlike vlag, 1940 tot 1942
Lêer:Standard of the French Community.svg|  Standaard van die Franse Gemeenskap

### Soortgelyke vlae 

Lêer:Flag of Andorra.svg| Vlag van Andorra
Lêer:Flag of Moldova.svg| Vlag van Moldowa
Lêer:Flag of Romania.svg| Vlag van Roemenië

## Sien ook 
## Verwysings 
## Eksterne skakels 
*  Tsjad by *Flags of the World*.
*
Orjol-oblast

**Orjol-oblast** (Russies: Орло́вская о́бласть, Orlofskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Orjol. Die oblast grens aan Kaloega- en Toela-oblast in die noorde, Brjansk-oblast in die weste, Koersk-oblast in die suide en Lipetsk-oblast in die ooste. Van noord na suid is dit sowat 150&nbsp;km lank en van oos na wes 200&nbsp;km. Dit is een van die kleinste Russiese streke (24&nbsp;652&nbsp;km², met ’n bevolking van sowat 860&nbsp;000).

Orjol-oblast het in 1937 ontstaan uit drie ander oblaste: Koersk, Wes en Woronezj.

## Geografie 
Die oblast lê in die middel van die Russie hoogland in die steppe. Daar is 4&nbsp;800&nbsp;km² vrugbare, swart grond (tsjernozjom) in die streek – dit is sowat driekwart van die wêreld se totale tsjernozjom-gebied.

### Klimaat 
Die klimaat is gematig kontinentaal; die gemiddelde temperatuur in Januarie is -9 tot -11 ºC en in Julie 19 tot 21 ºC. Die somers in oblast is warm en sonnig.

## Verwysings 
: *Hierdie artikel is merendeels vertaal uit die Engelse Wikipedia-artikel :en:Oryol Oblast*

## Eksterne skakels 
* Oorig oor Orjol-oblast (koerant *Kommersant* – in Engels)
Amoer-oblast

**Amoer-oblast** (Russies: Аму́рская о́бласть, Amoerskaja oblast) is ’n deelgebied van Rusland. Dit lê aan die oewers van die Amoer- en die Zeja-rivier in die Verre-Oosterse Federale Distrik en die hoofstad is Blagowesjtsjensk.

Dit grens aan die Republiek van Sacha (Jakoetië) in die noorde, Chabarofsk-krai en die Joodse Outonome Oblast in die ooste, China in die suide en Zabaikalski-krai in die weste. Dit het in 2008 ’n bevolking van 869&nbsp;600 gehad.

**Amoer-krai** (Аму́рский край) en **Priamoerje** (Приаму́рье) is nie-amptelike name wat in die tyd van die Russiese Ryk gebruik is vir Russiese gebiede aan die Amoer-rivier. Dit stem min of meer ooreen met die huidige Amoer-oblast.

Die administratiewe hoofstad van die streek, Blagowesjtsjensk, is een van die oudste nedersettings in die Russiese Verre-Ooste. Dit is in 1856 gestig en is ’n tradisionele sentrum van handel en die goudmynbedryf. Die gebied kan met twee spoorlyne bereik word, die Transsiberiese Spoorlyn en die Baikal-Amoer-hooflyn.

## Geografie 
Die Stanowoi-bergreeks vorm die grenslyn tussen Sacha en die Amoer-oblast en loop al langs die oblast se noordelike grens. Die Zeja-rivier ontspring in dié berge. In die middel van die rivier is die groot Zeiski-dam gebou, wat 2&nbsp;500 km2 groot is en tussen die Stanowoi-berge en ’n parallelle suidelike reeks lê wat deur die middel van die oblast loop. Die laagland tussen die twee bergreekse vorm die Opper-Zeiski-vlakte, hoofsaaklik moerasse met lorke- en dennewoude. Suid van die tweede reeks lê die uitgestrekte Amoer-rivier-vlakte, wat tot 40% van die oblast vorm.

## Ekonomie 
### Natuurlike hulpbronne
Amoer-oblast het ’n aansienlike hoeveelheid van verskillende mineraal-neerslae wat geraam word op ’n waarde van $400 miljard. Van die belangrikstes is goud, silwer, titaan, molibdeen, wolfram, koper, tin, ens. Daar is na raming 70 miljard ton steenkool en ligniet en moontlik 3,8 miljard ton yster. 

### Nywerheid 
Nywerheid is baie belangrik in die Amoer-oblast. Die belangrikste sektor is vervaardiging – veral van kos- en drankprodukte asook masjiene soos skeepsbou- en landbou-masjinerie, myntoerusting, elektriese toestelle en gereedskap. 

Mynbou maak 19,9% van die nywerheid uit – veral van goud, uraan en steenkool. 

## Geskiedenis 
Volgens ou Chinese manuskripte het hier in die 400's al mense gewoon. Baie eeue later, in die 1600's, is die gebied deur die Mantsjoes beset voor hulle China binnegeval het. Dit is later aan die Qing-dinastie teruggegee en in 1858 deur Rusland geannekseer.

In die middel 17de eeu het Russe die gebied begin binnestroom. Hulle was op soek na ’n meer gematigde klimaat as in die noorde. Hulle is later deur veral Kosakke gevolg en ná die voltooiing van die Transsiberiese Spoorlyn kon talle mense die gebied maklik bereik.

## Demografie 
Volgens die 2002-sensus maak Russe 92% van die bevolking uit, Oekraïners 3,5%, Belarusse 0,8% en Tartare 0,5%. Die grootste stede is Blagowesjtsjensk, (219&nbsp;000 inwoners), Belogorsk (67&nbsp;400), Swobodni (63&nbsp;900), Tinda (40&nbsp;100) en Raitsjichinsk (24&nbsp;500).

## Verwysings 
*15px Hierdie artikel is vertaal uit die Engelse Wikipedia
Vlag van Uganda

Die **nasionale vlag van Uganda** is op 9 Oktober 1962 amptelik in gebruik geneem. Die vlag vertoon ses horisontale afwisselende bane in (van bo na onder) swart, geel, rooi, swart, geel en rooi met ’n wit skyf in die middel van die vlag waarop ’n mahem pryk.

## Simboliek 
Die drie kleure verteenwoordig die mense van Uganda (swart) die sonskyn van Afrika (geel) en Afrikaanse broederskap (rooi, ook die kleur van bloed wat alle Afrikane verbind). Die kleure is afkomstig van die vlag van die Ugandese Volkskongres (UPC), ’n politieke party wat tussen 1960 en 1985 die belangrikste party in die land was. Dit is tans die grootste opposisieparty.

## Ontwerp 
[duimnael|Die [Vlag van Maleisië|Maleisiese vlag bo die kantoor van Toerisme Maleisië Trafalgarplein, Londen. Die vlag van Uganda is in die agtergrond bo Uganda-huis.]]
Die ses bane beslaan elk een sesde van die wydte van die vlag. Die deursnee van die skyf is kleiner as die wydte van twee bane, sodat die geel bane nie daaraan raak nie.

## Geskiedenis 
Die mahem (kraanvoël) is deur die Britte aan Uganda toegeken. Tydens die Britse bewind (vanaf 1914) is ’n blou Britse vaandel gebruik wat bestaan het uit ’n enkele blou baan met die *Union Jack* in die skildhoek en ’n mahem op ’n wit skyf op die wapperkant.

Kort voor die verkryging van onafhanklikheid het Uganda ’n nie-Britse vlag ingevoer. Onder die invloed van die Ugandese Demokratiese Party, onder leiding van Benedicto Kiwanuka, is in Maart 1962 ’n vertikaalgestreepte groen-geel-blou-geel-groen vlag met ’n geel mahem in die blou baan, in gebruik geneem. In April van dieselfde jaar het die UPC die verkiesing gewen en die nuwe leiers het besluit om vanaf die verkryging van onafhanklikheid op 9 Oktober 1962 ’n vlag in die partykleure (swart, geel en rooi) te gebruik. Dit het sedertdien in gebruik gebly, ook toe die UPC nie meer die dominante party was nie.

Die oorspronklike vlag, wat in 1962 gemaak is, is deur president Idi Amin na sy afsetting in 1979 saam met die oorspronklike wapenskild na Libië en later Saoedi-Arabië. Dit het daar soek geraak maar die Ugandese regering het die Saoediese regering versoek om te help om dit terug te kry.

Lêer:Flag of the Uganda Protectorate.svg |  Vlag van Brits-Uganda, 1914–1962
Lêer:Standard of the Governor of the Uganda Protectorate.svg |  Standaard van die Goewerneur van Brits-Uganda, 1914–1962
Lêer:Flag of Uganda 1962.svg |  Vlag van Brits-Uganda, Maart tot Oktober 1962

## Ander vlae 

Lêer:Flag of the President of Uganda.svg | Presidensiële standaard van Uganda

## Sien ook 
## Verwysings 
## Eksterne skakels 
*  Uganda by *Flags of the World*.
*
Lobito

**Lobito** is 'n stad in die weste van Angola aan die kus van die Atlantiese Oseaan en het in 2005 'n bevolking van 207&nbsp;957 gehad. Die stad het een van die belangrikste hawens in Angola, maar die doeltreffendheid daarvan is kwaai gekortwiek deur verbrekings in spoorvervoer tydens die Angolese Burgeroorlog (1975–2002). Sedert vrede en stabiliteit in die 2000's heers, is Lobito herbou en begin dit weer ontwikkel.
Republieke van Rusland

Die Russiese Federasie is sedert 18 Maart 2014 opgedeel in 85 federale deelgebiede, waarvan 22 **republieke** is (ook **outonome republieke** genoem). Die republieke verteenwoordig gebiede van nie-Russiese etnisiteit. Vanweë dekades (in sommige gevalle eeue) van migrasie binne Rusland, is so ’n etniese groep nie noodwendig meer die meerderheid in ’n spesifieke republiek nie.

## Grondwetlike status 
Republieke verskil van ander deelgebiede deurdat hulle hulle eie amptelike taal mag kies en hulle eie grondwet het. Ander deelgebiede soos krais en oblaste het nie dié reg nie. Die politieke hoof van die meeste republieke het die titel president. Die republieke het redelike outonomiteit, maar onder die voormalige Russiese president Wladimir Poetin het dit algaande afgeneem omdat hy verkies het dat die mag by die federale regering lê.

Daar is in die meeste republieke ’n begeerte om af te stig, maar dit is gewoonlik nie baie sterk nie. Bewegings wat afstigting voorstaan, geniet egter taamlike steun in Tartarstan, Basjkirië, Jakoetië en Tsjetsjnië sedert die verbrokkeling van die Sowjetunie en dit het selfs in Tsjetsjnië gelei tot oorlog met Rusland. Afstigting word egter bemoeilik deur die mate waarin etniese groepe vermeng het. So woon die meeste Tartare vandag buite Tartarstan.

## Lys van republieke van Rusland 
## 2014-ontwikkeling 
Op 18 Maart 2014 het die Krim en Sewastopol ná ’n referendum by Rusland aangesluit en het die Krim Rusland se 22ste republiek geword.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Republics of Russia*
Outonome oblaste van Rusland

Die Russiese Federasie is opgedeel in 85 federale deelgebiede, waarvan 1 die status van **outonome oblast** het: die Joodse Outonome Oblast.

senter

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Autonomous oblasts of Russia*
Profesie

duimnael|*Profetiese inspirasie*, deur Benjamin West
[duimnael|Die profete [Abraham in Islam|Abraham, Moses, Jesus en Mohammed, Middeleeuse Persiese manuskrip]]

**Profesie** is die verkondiging van godsdienstige voorspellings deur persone wat hulself as die gestuurdes van 'n godheid beskou. Profete (afgelei van die Oud-Griekse pro-phetes "voorspreker", "afgesant") legitimeer hul verkondiging – in teenstelling met rasioneel gebaseerde voorspellings en waarseggings – met 'n spesifieke opdrag wat 'n godheid aan hulle gegee het. Hulle maak daarop aanspraak dat hulle hierdie opdrag deur intuïsie of 'n visie ontvang het om dit in die openbaar te verkondig.

Profesie is 'n bekende en ingewikkelde fenomeen wat hoofsaaklik uit die Ou Nabye Ooste oorgelewer is en waardeur veral die Abrahamitiese monoteïstiese godsdienste gekenmerk word. Profesieë is aanvanklik mondeling bekend gemaak, maar later in baie gevalle opgeteken om aan latere geslagte oorgedra te word. Hulle fokus nie slegs op toekomstige gebeure nie, maar oefen dikwels ook kritiek aan die verlede of teenswoordige tyd van hul adressate. Na enkele voorspellings van 'n profeet word as profesie, voorspelling of belofte verwys.

## Profete in verskillende godsdienste 
* Abraham vir Abrahamitiese gelowe (ca. 20ste eeu v.C.).
* Zoroaster vir Zoroastrisme (ca. 18de tot 17de eeu v.C.).
* Moses vir Judaïsme (ca. 13de en 12de eeu v.C.).
* Laozi vir Taoïsme (ca. 6de eeu v.C.).
* Siddhartha Gautama vir Boeddhisme (ca. 6de eeu v.C.).
* Mahavira vir Djainisme (ca. 4de eeu v.C.).
* Jesus Christus vir Christendom (vroeë 1ste eeu).
* Mani vir Manigeïsme (216 tot 277).
* Mohammed vir Islam (6de en 7de eeu).
* Guru Nanak Dev vir Sikhisme (1499–1539).
* Joseph Smith vir Mormonisme (1830–1844).
* Bab vir Babisme (1844–1850).
* Baha'u'llah vir Baha'i-geloof (1853 tot 1892).

Die term word daarnaas soms ook vir die stigters van ander religies gebruik:
* Die politeïstiese Hindoeïsme (Krisjna).

## Verwysings 
## Bronne 
*  Matthias Riedl, Tilo Schabert: *Propheten und Prophezeiungen.* Königshausen & Neumann, 1. Auflage 2005, 
*  Walter A. Koch: *Prophetie und astrologische Prognose.* Karl Rohm, Lorch 1998, 

## Eksterne skakels 
*
Outonome okroegs van Rusland

[300px|duimnael|**Outonome okroegs van Rusland** sedert 1 Maart 2008:
1. [Tsjoekotka
2. Chanto-Mansië
3. Nenetsië
4. Jamalië]]

Die Russiese Federasie is opgedeel in 85 federale deelgebiede, waarvan vier **outonome okroegs** is.

## Geskiedenis 
Hierdie soort deelgebied is aanvanklik **nasionale okroegs** genoem en is in die 1920's gestig om outonomie te verskaf aan inheemse volke in die noorde van die land. In 1977 is die naam na outonome okroegs verander om klem te lê op hul outonomiteit. Hierdie okroegs was eers onderworpe aan krais en oblaste, maar val sedert 15 Desember 1990 direk onder Rusland, hoewel sommige steeds onder die jurisdiksie van die spesifieke krai of oblast is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Autonomous okrugs of Russia*
Federale stede van Rusland

Die Russiese Federasie is opgedeel in 85 federale deelgebiede, waarvan 3 **federale stede** is: Moskou, Sewastopol en Sint Petersburg. Hierdie stede is deelgebiede uit eie reg en is nie soos ander stede deel van ’n groter deelgebied nie.

center

## 2014-ontwikkeling 
Op 18 Maart 2014 het die Krim en Sewastopol ná ’n referendum by Rusland aangesluit en het Sewastopol Rusland se derde federale stad geword.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Federal cities of Russia*
Náftali

duimnael|regs

**Náftali** (Hebreeus נַפְתָּלִי;|"My Stryd"), volgens Genesis, is die tweede gebore seun van Jakob en Bilha. Hy is die stamvader van die Israelitiese Stam van Náftali. Sommige Bybelkenners voer ewenwel aan dat dit as ’n  ‘‘postdiksie’’ gereken moet word; as ’n naamgeër-beeldspraak wat ’n oorsaakleer verskaf hoe die stam met al die ander stamme van die Israelitiese bondgenootskap mee verband hou.

## Naam 
Die Torah-geskrifte dui daarop dat die naam Náftali verwys na die twis tussen Ragel en Lea om die guns van Jakob te wen. Bilha was die diensmaagd van Ragel, waar laasgenoemde geglo het dat sy self onvrugbaar was. Ragel het Jakob dus oorreed om ’n kind by Bilha te verwek as ’n plaasvervanger.

## Bybelse verwysing 
Die Bybelverhaal toon hoe Bilha as diensmaagd tot ’n daadwerklike vrou vir Jakob omgeskakel word. Haar diensmaagd-status word deur sommige Bybelkenners gesien as aanwyser dat die skrywers die Stam van Náftali nie heeltemal uit Israelitiese oorsprong geag het nie. Dit mag die gevolg wees van ’n drukfout, omrede dit voorkom asof die twee name ‘‘Náftali’’ en ‘‘Issaskar’’ plekke elders in die teks geruil het. Die geboortebeskrywing van Náftali en Issaskar word deur die tekskenners beskou asof dit deur die bronne op so ’n manier bymekaargebring is dat dit nouliks die verhaal oneg gemaak het.
Volgens die Targum Pseudo-Jonathan was Náftali ’n ratse hardloper, hoewel dit blyk dat dit uit die Seën van Jakob (Genesis 49:21) afgelei is, waar Náftali met ’n wildsbok (hinde) vergelyk word. met die res van die familiestam, waar hulle gebly het tot met die uittog. Volgens die apokrief *Testament van die Twaalf Stamvaders* het Náftali op ’n ouderdom van 137 gesterf en is in Egipte ter aarde bestel.

## Verwysings
Hamburg, Oos-Kaap

**Hamburg** is 'n klein dorpie in die Oos-Kaap, Suid-Afrika. Die dorp is in die 19de eeu gestig.

Die dorpie, voorheen bekend as *Tooi*, is in 1857 gestig deur veterane van die Koning se Duitse Legioen nadat hulle in die Krimoorlog geveg het. Die dorpie is na Hamburg in Duitsland genoem  en is 'n groot gunsteling onder hengelaars.

Lêer:Wegweiser nach Hamburg Südafrika.JPG|Padwyser na Hamburg vanaf die N2.
Lêer:Zahamburg town.JPG|Grondpad in Hamburg.
Lêer:Zahamburg sign.JPG|Verwelkomingsbord by die dorp.
Lêer:ZAhamburg beach.JPG|Uitsig oor die strand.

## Sien ook 
* Lys van dorpe in Suid-Afrika
* Duitse Setlaarsmonument

## Verwysings
Federale stad

duimnael|Die Federale stad Bonn in Duitsland

Die term **federale stad** (Duits: *Bundesstadt*, Engels: *federal city*, Russies: *город федерального значения*) word gebruik om die status aan te dui van sekere stede in Duitsland, Switserland en Rusland, en is ’n historiese term in die Verenigde State van Amerika.

In Duitsland is Bonn sedert 28 April 1994 aangewys as ’n federale stad. Dis ook die amptelike titel van Bern as die *de facto* hoofstad van Switserland. Rusland het twee federale stede, Moskou en Sint Petersburg, wat as sulks federale deelgebiede in eie reg is van die Russiese Federasie. Histories is Washington, D.C. ook die "Federale Stad" genoem.

Ander hoofstede soos Washington, D.C. in die Verenigde State van Amerika, Canberra in Australië, Meksikostad in Meksiko en Brasília in Brasilië het ook federale status en is *Federale distrik* genoem.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Federal City*
Vlag van Somalië

Die **nasionale vlag van Somalië** (Somalies: *Calanka Soomaaliyaa*; Arabies: علم الصومال) is op 12 Oktober 1954 amptelik in gebruik geneem. Die vlag vertoon ’n enkele blou baan met ’n wit vyfpuntige ster in die middel van die vlag.

## Simboliek 
Die blou baan herinner ’n mens aan die Verenigde Nasies wat op ’n punt die area geadministreer het. Die vyfpuntige ster stel die vyf areas voor waarvandaan die Somaliërs afkomstig is nl.: noordelike Somalië, suidelike Somalië, noordelike Kenia, suidelike Ethiopië en Djiboeti. Die ster is ook ’n simbool van vryheid en die wit stel hoop, vrede en vooruitgang voor.

## Ontwerp 
Die vlag van Somalië is gebaseer op die vlag van die Verenigde Nasies, die verskil is dat daar ’n ster in die middel van die vlag is. Die vlag is ook soortgelyk aan die vlag van Viëtnam en die Bonnie Blue-vlag.

### Kleure 
duimnael| Hemelblou-weergawe van die Somaliese vlag
Die kleurskema word hieronder gelys:

### Konstruksie 
Die vlag van Somalië kan met behulp van die volgende konstruksieplan gereproduseer word:

350px|senter|Konstruksietekening

## Ander vlae 
Verskeie gebiede van Somalië het hul onafhanklikheid van die sentrale regering verklaar. Somaliland, Jubaland, Suidwes-Somalië, Puntland en die Maakhirstaat gebruik hul eie vlae, terwyl die Noordlandstaat en Galmudug die vlag van Somalië gebruik.

Lêer:Flag of Italy (1861-1946).svg|  Vlag van Italiaans-Somaliland, 1889 tot 1947
Lêer:Flag of British Somaliland (1950–1952).svg|  Vlag van Brits-Somaliland, 1950 tot 1960
Lêer:Flag of Awdalland.svg| Vlag van Awdalland
Lêer:Flag of Azania.svg| Vlag van Azanië, sedert 2011
Lêer:Flag of Ahlu Sunnah Waljamaca.svg| Vlag van Ahlu Sunnah Waljamaca
Lêer:Flag of Jubaland.svg| Vlag van Jubaland, 1998 tot 2001
Lêer:Jubbaland2.png| Vlag van Jubaland, sedert 2010
Lêer:Flag of Maakhir.svg| Vlag van die Maakhirstaat, 2007 tot 2008
Lêer:Flag of Maakhir 2008.svg| Vlag van die Maakhirstaat, sedert 2008
Lêer:Flag of Puntland.svg| Vlag van Puntland, sedert 2009
Lêer:Flag of Southwestern Somalia.svg| Vlag van Suidwes-Somalië, 2002 tot 2006
Lêer:Flag of Somaliland until 1996.svg| Vlag van Somaliland, 1991 tot 1996
Lêer:Flag of Somaliland.svg| Vlag van Somaliland, sedert 1996
Lêer:Flag of the Somali Region (1994-2008).svg| Vlag van die Somaliese streek in Ethiopië, 1994 tot 2008
Lêer:Flag of the Somali Region.svg| Vlag van die Somaliese streek in Ethiopië, sedert 2008
Lêer:Flag of Ogaden.svg| Vlag van Ogaden in Ethiopië

## Soortgelyke vlae 

Lêer:Flag of Vietnam.svg|  Vlag van Viëtnam, sedert 1945
Lêer:Flag of Stellaland.svg|  Vlag van Stellaland, 1883 tot 1885
Lêer:Flag of the Congo Free State.svg|  Vlag van Belgies-Kongo, 1908 tot 1960
Lêer:Bonnie Blue flag of the Confederate States of America.svg|  Konfederale Bonnie Blue-vlag, 1961

## Sien ook 
* Vlag van Puntland
* Vlag van Somaliland
* Volkslied van Somalië

## Verwysings 
## Eksterne skakels 
*  Somalië by *Flags of the World*.
*